**SOCIĀLO UN VESELĪBAS JAUTĀJUMU**

 **KOMITEJAS SĒDES PROTOKOLS**

Nr.3

2023. gada 18. aprīlī

Sēde sasaukta plkst. 13.00

Sēdi atklāj plkst. 13.00

Sēde notiek videokonferences režīmā tiešsaistē Webex platformā.

Komitejas sēde ir atklāta.

**Sēdi vada:** Rūdolfs Pelēkais.

**Sēdi protokolē:** Dace Tauriņa.

**Sēdē piedalās deputāti:** Jānis Bakmanis, Rūdolfs Pelēkais, Jānis Remess, Ziedonis Rubezis, Regīna Tamane.

**Sēdē piedalās:** Leons Gerķis, Andris Zunde, Anna Siliņa, Antra Kamala, Artis Ārgalis, Beāte Kožina, Dace Tauriņa (dace.taurina@aloja.lv), Džūlija Sniķere, Ilga Tiesnese, Ilona Jēkabsone, Ilze Millere, Ilze Rubene, Ināra Lazdiņa, Ineta Zariņa, Ivars Birzgalis, Iveta Beļauniece, Iveta Pēkšēna, Izita Kļaviņa, Jana Beķere, Jana Lāce, Juris Graudiņš, Lāsma Liepiņa, Ilze Žūriņa-Davidčuka, Māris Beļaunieks, Raimonds Straume, Santa Čingule, Skaidrīte Mitrevica – Galīte.

**Darba kārtība:**

1. Par darba kārtību.
2. Par grozījumiem Limbažu novada domes 27.10.2022. lēmumā Nr. 1000 “Par Sociālā atbalsta un veselības veicināšanas stratēģijas 2023.-2030. gadam izstrādi, darba grupas izveidi”.
3. Informācijas. Par Deklarētās dzīvesvietas anulēšanas un dzīvokļu jautājumu risināšanas komisijas 7.marta un 21.marta sēdēs pieņemtajiem lēmumiem par pašvaldības dzīvokļu izīrēšanu un īres līguma pagarināšanu.
4. Informācijas. Par aktualitātēm DI Grupu māja – dzīvokļi darbībā.
5. Informācijas. Par aktualitātēm Limbažu novada Sociālajā dienestā.

**1.**

**Par darba kārtību**

Ziņo Rūdolfs Pelēkais

Iepazinusies ar Sociālo un veselības jautājumu komitejas priekšsēdētāja R. Pelēkā priekšlikumu apstiprināt sēdes darba kārtību, **atklāti balsojot: PAR** – 5 deputāti (Jānis Bakmanis, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par grozījumiem Limbažu novada domes 27.10.2022. lēmumā Nr. 1000 “Par Sociālā atbalsta un veselības veicināšanas stratēģijas 2023.-2030. gadam izstrādi, darba grupas izveidi”.
3. Informācijas. Par Deklarētās dzīvesvietas anulēšanas un dzīvokļu jautājumu risināšanas komisijas 7.marta un 21.marta sēdēs pieņemtajiem lēmumiem par pašvaldības dzīvokļu izīrēšanu un īres līguma pagarināšanu.
4. Informācijas. Par aktualitātēm DI Grupu māja – dzīvokļi darbībā.
5. Informācijas. Par aktualitātēm Limbažu novada Sociālajā dienestā.

**2.**

**Par grozījumiem Limbažu novada pašvaldības domes 27.10.2022. lēmumā Nr. 1000** **“Par Sociālā atbalsta un veselības veicināšanas stratēģijas 2023.-2030. gadam izstrādi, darba grupas izveidi”**

Ziņo Ilze Rubene, debatēs piedalās Rūdolfs Pelēkais, Regīna Tamane

Saskaņā ar Limbažu novada pašvaldības domes 2022. gada 27. oktobra lēmumu ir uzsākta Limbažu novada sociālā atbalsta un veselības veicināšanas stratēģijas 2023.-2030. gadam izstrāde – notikušas darba grupu sanāksmes, tiek apzināts tajā ietveramo datu apjoms. Datu apstrādei un stratēģijas satura izstrādei nepieciešama speciālista/ ārpakalpojuma piesaiste, Limbažu novada Sociālajā dienestā nav resursa šādas stratēģijas sagatavošanai, turklāt nepieciešams izdarīt grozījumus darba grupas sastāvā.

Limbažu novada Sociālais dienests šobrīd apzina stratēģijas izstrādei nepieciešamo līdzekļu apjomu un iespējamā ārpakalpojuma sniedzēju. 2023. gada budžetā līdzekļi šim mērķim nav plānoti. Kad noslēgsies cenu aptauja šī pakalpojuma izmaksu un piegādātāja noskaidrošanai, nepieciešamie budžeta līdzekļi tiks papildus pieprasīti, lai nodrošinātu Līguma slēgšanu.

Lūgums darba grupas 2022. gada 27. oktobra apstiprinātajā sastāvā izdarīt grozījumus, par darba grupas vadītāju nosakot Rūdolfu Pelēko.

Ņemot vērā iepriekš minēto, kā arī to, ka ar Pašvaldību likuma stāšanos spēkā ir mainījusies tās spēkā stāšanās procedūra, lūdzam pagarināt stratēģijas izstrādes termiņu līdz 2023. gada 31. oktobrim.

Pamatojoties uz Pašvaldību likuma 4.panta pirmās daļas 6. un 9.punktu, 10.panta pirmās daļas ievaddaļu, **atklāti balsojot: PAR** – 5 deputāti (Jānis Bakmanis, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Veikt grozījumus Limbažu novada pašvaldības domes 2022. gada 27. oktobra lēmumā Nr. 1000 “Par Sociālā atbalsta un veselības veicināšanas stratēģijas 2023.-2030. gadam izstrādi, darba grupas izveidi” (protokols Nr.16, 6.):
	1. izteikt lēmuma 1.1. punktu šādā redakcijā:

“1.1. Rūdolfs Pelēkais - Limbažu novada pašvaldības Domes deputāts; Sociālo un veselības jautājumu komitejas vadītājs; Onkoloģisko pacientu atbalsta biedrības “Dzīvības koks” Limbažu novada reģionālās nodaļas vadītājs – darba grupas vadītājs;”;

* 1. izteikt lēmuma 1.2. punktu šādā redakcijā:

“1.2. Ilze Rubene - Limbažu novada Sociālā dienesta vadītāja;”;

* 1. izteikt lēmuma 5. punktu šādā redakcijā:

“5. Limbažu novada Sociālā atbalsta un veselības veicināšanas stratēģija 2023.-2030.gadam iesniedzama apstiprināšanai Limbažu novada domē līdz 2023.gada 31.oktobrim.”.

1. Atbildīgo par lēmuma izpildi noteikt Limbažu novada Sociālā dienesta vadītāju.
2. Kontroli par lēmuma izpildi uzdot Limbažu novada pašvaldības izpilddirektoram.
3. Lēmuma projektu virzīt izskatīšanai Finanšu komitejas sēdē.

**3.**

**Informācijas. Par Deklarētās dzīvesvietas anulēšanas un dzīvokļu jautājumu risināšanas komisijas 7.marta un 21.marta sēdēs pieņemtajiem lēmumiem par pašvaldības dzīvokļu izīrēšanu un īres līguma pagarināšanu**

Informē Leons Gerķis

Limbažu novada pašvaldības Deklarētās dzīvesvietas anulēšanas un dzīvokļu jautājumu risināšanas komisijas priekšsēdētājs L. Gerķis informē par Deklarētās dzīvesvietas anulēšanas un dzīvokļu jautājumu risināšanas komisijas 7.marta un 21.marta un 7.februāra un 21.februāra sēdēs pieņemtajiem lēmumiem par pašvaldības dzīvokļu izīrēšanu un īres līguma pagarināšanu.

Iepazinušies ar informāciju, deputāti pieņem informāciju zināšanai.

Limbažu novada Sociālā dienesta vadītāja I. Rubene sniedz informāciju par komitejas 5.darba kārtības jautājumu.

**5.**

**Informācijas. Par aktualitātēm Limbažu novada Sociālajā dienestā**

Informē Ilze Rubene, debatēs piedalās Rūdolfs Pelēkais, Ineta Zariņa

Limbažu novada Sociālā dienesta vadītāja I. Rubene sniedz informāciju prezentācijas veidā par aktualitātēm Limbažu novada Sociālajā dienestā par 2022. gadu un 2023. gada 1. ceturksni un plānoto darbu 2023. gadā.

Iepazinušies ar informāciju, deputāti pieņem informāciju zināšanai.

Limbažu novada Sociālā dienesta DI projekta “Grupu dzīvokļi” vadītāja un sociālā darbiniece Sandra Našeniece sniedz informāciju par komitejas 4.darba kārtības jautājumu.

**4.**

**Informācijas. Par aktualitātēm DI Grupu māja – dzīvokļi darbībā**

Informē Sandra Našeniece, debatēs piedalās Regīna Tamane

Limbažu novada Sociālā dienesta DI projekta “Grupu dzīvokļi” vadītāja un sociālā darbiniece Sandra Našeniece sniedz informāciju prezentācijas veidā par Deinstitucionalizācijas projekta ietvarā izveidoto grupu māja – dzīvokļi pakalpojuma darbību Limbažos, Cēsu ielā 7.

Iepazinušies ar informāciju, deputāti pieņem informāciju zināšanai.

Sēdi slēdz plkst. 14:12

Sēdes vadītājs R. Pelēkais

Sēdes protokoliste D. Tauriņa